  Майя Бывальцева 22-тӥ коньывуонэ Удмуртиын нюлэсъёсын тылпу потонлы кышкытлыко вакыт йылпумъяськиз. Со сярысь косэмез элькунысь инкуазь узырлыкъёсъя но инкуазез утёнъя министерствоын кутӥзы, ивортӥз удысэтлэн пресс-службаез. 2021-тӥ арын 163,3 гектар вылын 128 тылпуосты пусйизы, со пӧлысь 122-ез - нюлэсъёсын 75,9 гектар вылын. Тужгес бадӟымез тылпу «Нечкинский» йӧскалык паркын потаз, со 87 гектар вылын кузёяськиз. Нюлэсъёслы матысь бусыосын 195 гектар вылын 32 тылпуосты шараязы. Нюлэсъёсын тылпуосын нюръяськисьёслэн ӧнерлыко ужаны быгатэмзылы луыса, нюлэс фондлэн музъемъёсыз вылын одӥг тылпулэн быдӟалаезъя (0,6 гектар) возьматэт Приволжск федерал округын гинэ ӧвӧл, быдэс Россиын но тужгес пичиез луэ Удмуртиысь инкуазь узырлыкъёсъя но инкуазез утёнъя министерстволэн пресс-службаез Тодэ вайытом, Удмуртиысь нюлэсъёсын тылпу потонлы кышкытлыко вакыт 19-тӥ оштолэзе кутскиз вал. Тегъёс: Ижкар тылпу Удмуртия нюлэс  